Diari Oficial de la Generalitat Valenciana


Sumari del DOGV 5548, del 04-07-2007 (2007/8718)

RESOLUCIÓ de 28 de juny de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc de col·laboració entre la Universitat Miguel Hernández d'Elx i la Conselleria de Turisme a través de l'Agència Valenciana del Turisme per a l'exercici d'actuacions conjuntes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5548

Data del DOGV
:   04-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8718


Data del document
:   28-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Turisme
    * cooperació administrativa
    * turisme
    * universitat

RESOLUCIÓ de 28 de juny de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc de col·laboració entre la Universitat Miguel Hernández d'Elx i la Conselleria de Turisme a través de l'Agència Valenciana del Turisme per a l'exercici d'actuacions conjuntes. [2007/8718]  
Subscrit, després de la tramitació prèvia reglamentària, entre la Universitat Miguel Hernández d'Elx i la conselleria de Turisme a través de l'Agència Valenciana del Turisme, el 28 de març de 2007, un Conveni Marc de col·laboració per a l'exercici d'actuacions conjuntes, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0894/2007, i que figura com a annex d'esta resolució.  
València, 28 de juny de 2007.- La directora general de Relacions amb les Corts i Secretariat del Govern: Angélica Such Ronda.  
CONVENI MARC DE COL·LABORACIÓ ENTRE LA UNIVERSITAT MIGUEL HERNÁNDEZ D'ELX I LA CONSELLERIA DE TURISME, A TRAVÉS DE L'AGÈNCIA VALENCIANA DEL TURISMEM, PER A L'EXERCICI D'ACTUACIONS CONJUNTES  
En València a 28 de març de 2007  
D'UNA BANDA, l'Hble. Sra. Milagrosa Martínez Navarro, consellera de Turisme i presidenta de l'Agència Valenciana del Turisme, en nom i representació d'esta última, (d'ara en d'avant, Agència) amb domicili a València, Av. d'Aragó 30, i CIF O-3437113J, autoritzada per a subscriure el present conveni per acord del Consell de data 23 de febrer de 2007.   
I, de l'altra, el Sr. Jesús Rodríguez Marín, com a Magfc. i Excm. Rector de la Universitat Miguel Hernández d'Elx (d'ara en avant, UMH), en virtut de nomenament per Decret 12/2003, de 18 de febrer, del Consell de la Generalitat, amb domicili social en Av. de la Universitat, s/n, Edifici Rectorat, C.P.03054 Elx (Alacant), CIF P-3796609M, fent ús de les atribucions que li conferix l'article 33.4, lletra l), dels estatuts de la Universitat Miguel Hernández d'Elx, aprovats per Decret 208/2004, de 8 d'octubre, del Consell de la Generalitat.   
Les parts es reconeixen capacitat suficient per a subscriure el present conveni i, a l'efecte,  
EXPOSEN  
1. Que la Llei de Foment i Coordinació General de la Investigació Científica i Tècnica de 14 d'abril de 1986 constituïx un marc de referència per a promoure la col·laboració dels organismes públics d'investigació i altres institucions, a fi de donar una resposta eficaç a les exigències del canvi tecnològic.  
2. Que la Universitat Miguel Hernández d'Elx és una entitat de dret públic de caràcter multisectorial i pluridisciplinari que exercix activitats de docència, investigació i desplegament científic i tecnològic, interessada a col·laborar en els sectors socioeconòmics per a assegurar un dels fins de la docència i investigació, que és la innovació i la modernització del sistema productiu.  
3. Que l'Agència Valenciana del Turisme és una entitat amb personalitat jurídica pròpia i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, en el Decret 209/2004, de 8 d'octubre, del Consell, pel qual s'aprova el Reglament de l'Agència, entre els fins de la qual s'establix la investigació, desplegament i innovació tecnològica, dins del sector turístic.   
4. Que tant l'Agència Valenciana del Turisme com la Universitat Miguel Hernández d'Elx estan d'acord a establir una col·laboració en els camps científics i tecnològics d'interés comú, incloent la participació en projectes conjunts tant d'àmbit nacional com internacional.  
Per tot el susdit, la Universitat Miguel Hernández d'Elx i l'Agència Valenciana del Turisme,   
CONVENEN  
Estretir les seues relacions, unir esforços i establir normes àmplies d'actuació que canalitzen i incrementen, dins d'un marc preestablit, els contactes i col·laboracions ja existents.  
Amb esta finalitat, formalitzen el present Conveni Marc de col·laboració d'acord amb les següents  
CLÀUSULES  
Primera. Finalitat del conveni marc  
La Universitat Miguel Hernández d'Elx i l'Agència Valenciana del Turisme podran col·laborar en activitats de formació de personal, d'investigació científica i desplegament tecnològic, d'intercanvi d'experts, i en la utilització i comercialització a tercers de tecnologia desenvolupada per la Universitat Miguel Hernández d'Elx i l'Agència Valenciana del Turisme mitjançant l'establiment de convenis específics, als quals es fa extensiu la totalitat d'allò que s'ha pactat en el present Conveni Marc.  
Segona. Modalitats de col·laboració  
a). Estades d'estudiants de la Universitat Miguel Hernández d'Elx en centres i servicis dependents de l'Agència Valenciana del Turisme mitjançant programes de cooperació educativa.  
b). Cooperació en programes de formació de personal investigador i tècnic.  
c). Execució de projectes i programes d'investigació i desplegament conjunt, a realitzar en els instituts i departaments de la Universitat Miguel Hernández d'Elx i/o en l'Agència Valenciana del Turisme.  
d). Assessorament mutu en qüestions relacionades amb l'activitat d'ambdues entitats.  
e). Organització i execució d'activitats comunes relacionades amb la promoció social de la investigació i el desenvolupament tecnològic.  
f). Aquelles altres que siguen considerades d'interés mutu, dins de les disponibilitats de les parts i de les activitats que constituïxen l'objecte del present Conveni Marc.  
Tercera. Contingut dels convenis específics  
Cada projecte i/o programa d'actuació en el marc d'este Conveni serà objecte d'un Conveni Específic que haurà de contindre, entre altres, els aspectes següents:  
a. Definició de l'objectiu que es perseguix.   
b. Descripció del Pla de treball, que inclourà les distintes fases i la cronologia del seu desplegament.   
c. Pressupost total i mitjans materials i humans que requerisca l'esmentat programa, tot especificant les aportacions de cada entitat.   
d. Normes per a la coordinació, execució i seguiment del projecte.   
e. Nom de les persones, una per cada part, que es designaran per mutu acord i es responsabilitzaran de la marxa del Conveni.   
f. Regulació de l'abast dels drets que corresponen a cada part, en relació amb la propietat industrial dels resultats i la seua explotació.   
Quarta. Normes de funcionament   
Les col·laboracions derivades d'este Conveni Marc quedaran sotmeses a les normes de la Universitat Miguel Hernández d'Elx i l'Agència Valenciana del Turisme en la forma que establisquen els Convenis Específics, tenint en compte la naturalesa de la col·laboració i el Centre on es realitze el treball.  
Cinquena . Establiment de la comissió mixta  
Per a facilitar l'elaboració dels Convenis Específics, el seu seguiment i compliment, es constituirà una Comissió Mixta paritària integrada per dos representants de cada una de les parts. Dita Comissió es constituirà en el termini de trenta dies, comptats a partir de la data de la firma d'este Conveni Marc.  
La Comissió Mixta dictarà les seues normes internes de funcionament i s'haurà de reunir quan ho sol·licite alguna de les parts.  
Sisena. Funcionament de la comissió mixta  
A la Comissió Mixta li corresponen, entre altres, les funcions següents:  
a. Proposar possibilitats de col·laboració en temes cientificotecnològics d'interés comú.   
b. Preparar els Convenis Específics d'execució del present Conveni Marc sobre les matèries seleccionades, dins de les modalitats de col·laboració establides en la clàusula segona.   
c. Elaborar les propostes que elabore als òrgans competents de les dues parts.   
d. Aclarir i decidir totes les dubtes que puguen plantejar-se en la interpretació i execució dels Convenis Específics.   
e. Realitzar el seguiment dels Convenis Específics que se subscriguen.   
Setena . Personal  
Tant la Universitat Miguel Hernández d'Elx com l'Agència Valenciana del Turisme podran posar a disposició de l'altra Entitat a alguns dels seus professors o tècnics en el cas que els convenis específics així ho establisquen i en el que també es detallaran els termes de la col·laboració i la resta d'obligacions  
Vuitena. Equipament  
Els béns d'equip que si és el cas s'aporten per cada una de les parts que convenien en un projecte d'investigació comuna, seran sempre de la seua propietat. La propietat dels béns immobles o equips adquirits o construïts en el marc d'un projecte comú serà determinada, en cada cas, en el Conveni Específic corresponent.  
Novena. Confidencialitat i publicació de resultats  
Cada una de les parts es compromet a no difondre, sota cap aspecte, les informacions científiques o tècniques pertanyents a l'altra part i que haja pogut tindre accés en el desenvolupament dels Convenis Específics.  
Les dades i informes obtinguts durant la realització dels projectes conjunts, així com els resultats finals tindran caràcter confidencial, i la seua utilització total o parcial per a la seua publicació com a article, conferència o altres modalitats de difusió, requerirà la conformitat expressa d'ambdues parts  
A l'efecte, la Universitat Miguel Hernández d'Elx haurà de sol·licitar la conformitat de l'Agència Valenciana del Turisme per escrit, mitjançant carta certificada dirigida al seu representant en la Comissió de Seguiment.  
L'Agència Valenciana del Turisme haurà de respondre expressament en el termini màxim de trenta dies naturals per a comunicar la seua autorització, les seues reserves o la seua disconformitat sobre la informació continguda en l'article o conferència.  
En tot cas, en les publicacions es farà sempre referència al conveni firmat entre les parts i a la col·laboració de l'Agència Valenciana del Turisme.  
Deu. Propietat industrial i explotació dels resultats  
La regulació dels resultats patentables i de l'explotació dels resultats, que s'originen com a conseqüència de les relacions conjuntes d'ambdós parts, es deixen per a un desplegament posterior en cada Conveni Específic, en els quals, d'acord amb les seues peculiars característiques, es considere idònia i necessària la seua inclusió.  
Onze. Entrada en vigor i duració  
El present Conveni Marc entrarà en vigor en el moment de la seua firma i la seua vigència serà de dos anys, prorrogable automàticament per períodes iguals, excepte denúncia de les parts.  
Dotze. Modificació i rescissió  
Les parts podran modificar o denunciar el present document en qualsevol moment per mutu acord comunicant-ho per escrit a l'altra part amb tres mesos d'antelació a la data de finalització prevista. En qualsevol cas hauran de finalitzar-se les tasques dels Convenis Específics que estiguen en vigor.  
Les matèries que afecten els punts tractats en la clàusula novena subsistiran després de la terminació o rescissió del Conveni Marc.  
Tretze. Jurisdicció  
La Universitat Miguel Hernández d'Elx i Agència Valenciana del Turisme es comprometen a resoldre de manera amistosa qualsevol desacord que puga sorgir en el desplegament del present Conveni.  
En cas de conflicte per divergències en la interpretació o execució del present Conveni Marc, ambdues parts acorden sotmetre's a la normativa processal específicament aplicable.  
I, en prova de conformitat de tot el susdit, firmen en dos exemplars el present conveni en el lloc i la data referenciats.  
La consellera de Turisme i presidenta de l'Agència Valenciana del Turisme  
Milagrosa Martínez Navarro  
El rector de la Universitat Miguel Hernández  
Jesús Rodríguez Marín Hernández